Skyting under Sommer-OL 2012 – 25 m pistol kvinner

Kvinnenes 25 meter pistol under Sommer-OL 2012 fant sted 1. august 2012 på Royal Artillery Barracks.

Øvelsen består av to deler: en innledende skyting og en finale. I den innledende runden skyter hver skytter 60 skudd med pistol på 25 meters avstand. Hvert skudd gir poeng fra 1 til 10, hvor 10 er maksimum for ett skudd. De første 30 skuddene er presisjonsdelen av konkurransen, hvor hver 5 skudds serie skytes i løpet av 5 minutter. Den andre delen av innledende skyting består av 30 skudd med 3 sekunders skytetid for hvert skudd.

De åtte beste skytterne i kvalifiseringen går videre til en finaleskyting, som består av ytterligere 20 skudd. Finaleskuddene blir bedømt med en desimal, slik at maksimum for ett skudd er 10,9. Skuddene blir avfyrt i fire serier á 5 hurtige skudd. Total poengsum for alle 80 skudd bestemmer den endelige rekkefølgen.

Seier til koreansk tenåring
Etter at den 19 år gamle sørkoreanske jenta Kim Jang-Mi hadde forbedret den olympiske rekorden på den innledende skytingen med ett poeng til 591 poeng, og hvor hun ledet med 5 poeng til thailandske Tanyaporn Prucksakorn var det duket for finale hvor det skilte 8 poeng mellom de åtte finalistene. Etter knallhard finaleskyting fra tittelforsvarer Chen Ying, var Kim Jang-Mi en stund nede på andreplass, men etter en god sisteserie på 51,8 gikk til slutt gullet til Sør-Korea med en margin på ett poeng. Ukrainske Olena Kostevytsj tok bronsemedaljen.

Innledende skyting

Finale

Referanser

Eksterne lenker 
 Offisielle resultater innledende skyting
 Offisielle resultater finale

Skyting under Sommer-OL 2012